CELEX: 32006D0383
Language: fi
Date: 2006-05-22 00:00:00
Title: 2006/383/EY: Komission päätös, tehty  22 päivänä toukokuuta 2006 , Tšekissä käytettävien sianruhojen luokitusmenetelmien hyväksymisestä tehdyn päätöksen 2005/1/EY muuttamisesta  (tiedoksiannettu numerolla K(2006) 1982)

2.6.2006   
            
            
               FI
            
            
               Euroopan unionin virallinen lehti
            
            
               L 148/50
            
         
      KOMISSION PÄÄTÖS,
   tehty 22 päivänä toukokuuta 2006,
   Tšekissä käytettävien sianruhojen luokitusmenetelmien hyväksymisestä tehdyn päätöksen 2005/1/EY muuttamisesta
   (tiedoksiannettu numerolla K(2006) 1982)
   (Ainoastaan tšekinkielinen teksti on todistusvoimainen)
   (2006/383/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Tšekille annettiin komission päätöksellä 2005/1/EY (2) lupa soveltaa neljää sianruhojen luokitusmenetelmää.
            
         
               (2)
            
            
               Tšekin hallitus on pyytänyt komissiota hyväksymään kaksi uutta sianruhojen luokitusmenetelmää ja on toimittanut tulokset leikkelykokeista esittämällä yhteisön sianruhojen luokitusasteikon soveltamista koskevista yksityiskohtaisista säännöistä annetun komission asetuksen (ETY) N:o 2967/85 (3) 3 artiklan 3 kohdassa säädetyn pöytäkirjan toisen osan.
            
         
               (3)
            
            
               Hakemusta arvioitaessa todettiin, että tarvittavat edellytykset kyseisten uusien luokitusmenetelmien hyväksymiseksi täyttyvät.
            
         
               (4)
            
            
               Teurastamoihin liittyyvien teknisten syiden vuoksi Tšekki pyysi, että Zwei-Punkte-Messverfahren -luokitusmenetelmän (ZP) käyttö rajataan aiemmin vahvistettuun, vuosittaisena keskimääränä ilmoitettuun viikoittaiseen määrään.
            
         
               (5)
            
            
               Päätös 2005/1/EY olisi sen vuoksi muutettava vastaavasti.
            
         
               (6)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/1/EY seuraavasti:
   
               1)
            
            
               Muutetaan 1 artikla seuraavasti:
               
                           a)
                        
                        
                           Lisätään 1 artiklan ensimmäiseen kohtaan viides ja kuudes luetelmakohta seuraavasti:
                           
                                       ”—
                                    
                                    
                                       Ultra-sound IS-D-05 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 5 osassa,
                                    
                                 
                                       —
                                    
                                    
                                       Needle IS-D-15 -laite ja siihen liittyvät arviointimenetelmät, joista on yksityiskohtaiset tiedot liitteessä olevassa 6 osassa.”
                                    
                                 
                     
                           b)
                        
                        
                           Korvataan toinen kohta seuraavasti:
                           ”Zwei-Punkte-Messverfahren -luokitusmenetelmää (ZP) voidaan soveltaa vain teurastamoissa, joissa teurastetaan enintään 200 sikaa viikossa, vuotuisena keskimääränä ilmoitettuna.”
                        
                     
         
               2)
            
            
               Muutetaan liite tämän päätöksen liitteen mukaisesti.
            
         2 artikla
   Tämä päätös on osoitettu Tšekin tasavallalle.
   
      Tehty Brysselissä 22 päivänä toukokuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EUVL L 1, 4.1.2005, s. 8.
   
      (3)  EYVL L 285, 25.10.1985, s. 39. Asetus sellaisena kuin se on muutettuna asetuksella (EY) N:o 3127/94 (EYVL L 330, 21.12.1994, s. 43).
   
      LIITE
      Lisätään päätöksen 2005/1/EY liitteeseen 5 ja 6 osa seuraavasti:
      
         ”5 OSA
         Ultra-sound IS-D-05
         
                     1.
                  
                  
                     Sianruhot luokitellaan käyttämällä Ultra-sound IS-D-05 -menetelmää.
                  
               
                     2.
                  
                  
                     IS-D-05 -luokituslaitetta käytetään vähärasvaisen lihan ja rasvan paksuuden mittaamiseen. Laite analysoi ruhon määrättyyn kohtaan peräkkäin annettujen ultraääni-impulssien vastetta. Ultraäänisondi skannaa ruhoa siten, että skannauksen aikana annetaan 3 × 100 ultraääni-impulssia 4 MHz:n taajuudella.
                  
               
                     3.
                  
                  
                     Vähärasvaisen lihan osuus ruhosta lasketaan seuraavan kaavan mukaan:
                     
                         = 60,69798 – 0,89211 S (IS-D-05) + 0,10560 M (IS-D-05)
                     jossa
                     
                        = vähärasvaisen lihan arvioitu prosenttiosuus ruhossa,S (IS-D-05)= selän nahanalaisen rasvan paksuus nahka mukaan luettuna (mm) mitattuna 70 mm:n päästä selän keskiviivasta toisen ja kolmannen takimmaisen kylkiluun välistä,
                     M (IS-D-05)= lihaksen paksuus mittauskohdassa (mm).
                     Kaavaa voidaan soveltaa ruhoihin, joiden paino on 60–120 kilogrammaa.
                  
               6 OSA
         Needle IS-D-15
         
                     1.
                  
                  
                     Sianruhot luokitellaan käyttämällä Needle IS-D-15 -menetelmää.
                  
               
                     2.
                  
                  
                     IS-D-15 -luokituslaitteessa käytetään terävää neula-anturia, joka asetetaan ruhon määrättyyn kohtaan; neula viedään noin 140 mm:n syvyyteen. Neulan takana on optinen laite, joka valaisee optisen kanavan avulla ympäröivää kudosta tai aluetta ja skannaa heijastuvan valoenergian määrää tietyllä aallonpituudella. Kärjessä on myös tarkka kontaktiton mittauslaite, joka määrittää kulloisenkin insertiosyvyyden 46 mikrometrin tarkkuudella.
                  
               
                     3.
                  
                  
                     Vähärasvaisen lihan osuus ruhosta lasketaan seuraavan kaavan mukaan:
                     
                         = 60,92452 – 0,77248 S (IS-D-15) + 0,11329 M (IS-D-15)
                     jossa
                     
                        = vähärasvaisen lihan arvioitu prosenttiosuus ruhossa,S (IS-D-15)= selän nahanalaisen rasvan paksuus nahka mukaan luettuna (mm) mitattuna 70 mm:n päästä selän keskiviivasta toisen ja kolmannen takimmaisen kylkiluun välistä,
                     M (IS-D-15)= lihaksen paksuus mittauskohdassa (mm).
                     Kaavaa voidaan soveltaa ruhoihin, joiden paino on 60–120 kilogrammaa.”